CELEX: C2005/330/58
Language: da
Date: 2005-12-24 00:00:00
Title: Sag T-384/05: Sag anlagt den  19. oktober 2005  — I.R.I.P.A. Abruzzo mod Kommissionen for De Europæiske Fællesskaber

24.12.2005   
            
            
               DA
            
            
               Den Europæiske Unions Tidende
            
            
               C 330/23
            
         Sag anlagt den 19. oktober 2005 — I.R.I.P.A. Abruzzo mod Kommissionen for De Europæiske Fællesskaber
   (Sag T-384/05)
   (2005/C 330/58)
   Processprog: italiensk
   Parter
   
      Sagsøger: Istituto Regionale per gli Interventi Promozionali in Agricoltura — I.R.I.P.A. (Pescara, Italien) [ved: advokaterne Gianluca Belotti, Nicola Pisani og Emanuele Dell'Elce]
   
      Sagsøgt: Kommissionen for De Europæiske Fællesskaber
   Sagsøgerens/sagsøgernes påstande
   
               —
            
            
               Annullation af Kommissionens beslutning af 9. august 2005 og, for så vidt det er nødvendigt, Kommissionens skrivelse af 12. oktober 2005, og det fastslås, at Kommissionen, under hensyn til alle øvrige krav, bør tildele sagsøgeren den pågældende støtte.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Med det foreliggende søgsmål anfægtes Kommissionens beslutning af 9. august 2005, som sagsøgeren modtog den 12. august 2005, hvorved sagsøgeren blev oplyst om, at ansøgningen om økonomisk støtte i henhold til Rådets forordning (EF) nr. 814/2000 inden for rammerne af budgetbevillingen for 2005 ikke blev efterkommet på grund af ansøgerens formodede manglende økonomiske formåen.
   I modsætning til, hvad Kommissionen har anført som begrundelse for afslaget om økonomisk støtte, har sagsøgeren gjort gældende, at Istituto Regionales og dets initiativpartneres økonomiske formåen betydeligt oversteg det, der var krævet i bekendtgørelsen, selv hvis man som Kommissionen anlægger en streng fortolkning af likviditetskriteriet.
   Sagsøgeren har endvidere gjort gældende, at likviditetskriteriet, som Kommissionen fortolker det, er åbenlyst ulogisk og uforholdsmæssigt i forhold til de forfulgte formål, hvorved antallet af mulige ansøgere kunstigt begrænses. Det gøres i den forbindelse gældende, at kravet om økonomisk formåen var fuldt opfyldt, for så vidt som likviditeten betydeligt oversteg 100 % af den samlede støtte, der var ansøgt om (263 895,50 EUR), samt at ansøgerens og dennes partneres likviditet betydeligt oversteg nævnte beløb i hvert af de tre regnskabsår, hvilke årsregnskaber og øvrige posteringer var blevet anerkendt og afsluttet.